KL Gangster 3 Akan ‘Crossover’ Dengan KL Gangster Underworld
Berita menarik buat peminat francais KL Gangster Dalam video temubual yang diterbitkan Zhafvlog pada hari ini, pengarah Syamsul Yusof mengesahkan ‘crossover’ diantara KL Gangster dengan watak-watak dari siri popular KL Gangster: Underworld.  Syamsul tidak mendedahkan butiran lanjut mengenai ‘crossover’ itu, tetapi bagi peminat yang mengikuti siri Underworld, berkemungkinan besar, pelakon-pelakon seperti Beto Kusyairy, Hasnul Rahmat, Zahiril Adzim dan beberapa pelakon yang membawa watak penting dalam siri itu, akan membuat penampilan dalam filem terbaru KL Gangster.  Anda boleh tonton video temubual penuh dibawah, dan pengesahan Syamsul boleh dilihat pada minit ke 35.30. ‘Crossover’ diantara KL Gangster dan KL Gangster: Underworld sudah tentunya membangkitkan keterujaan, lebih-lebih lagi terdapat beberapa watak dari siri yang telah menjadi kegemaran peminat.  Beto Kusyairy, yang merupakan watak utama Shah dalam siri Underworld antara yang paling pasti menyertai barisan pelakon filem ketiga. Aktor itu baru-baru ini telah bekerjasama dengan Syamsul Yusof dalam filem hit Mat Kilau, dan tidak mustahil mereka berdua akan kembali bekerjasama dalam filem terbaru. KL Gangster Underworld ditetapkan selepas insiden KL Gangster, semasa kongsi-kongsi gelap di Kuala Lumpur kehilangan nakhoda akibat dibunuh atau dipenjara selepas ditangkap pihak berkuasa. Masing-masing bersaing dan berbunuhan bagi merebut takhta kosong yang ditinggalkan. Pertumpahan darah, pembelotan dan sabotaj bermaharajalela sepanjang tempoh darurat ini. Francais popular tempatan ini bermula pada tahun 2011 dengan diarahkan, ditulis dan dibintangi Syamsul Yusof. Ia mengisahkan tentang seorang bekas ketua gangster yang baru keluar dari penjara, ingin mengubah kehidupannya. Filem yang turut dibintangi Aaron Aziz, Ady Putra, Soffi Jikan dan Zizan Razak ini menjadi filem tempatan pertama yang mencecah kutipan RM 10 juta di pawagam-pawagam tempatan.  Kejayaan KL Gangster telah mewujudkan sekuel KL Gangster 2 yang ditayangkan pada 2013, serta spin off Abang Long Fadil 1 & 2 (2015,2017), KL Gangster: Underworld dan filem Rise to Power: KLGU Abang Long Fadil 1 & 2 (2015,2017),